钦定古今图书集成/历象汇编/庶征典/第113卷 > 《周礼》 > 《天官》
## 钦定古今图书集成/历象汇编/庶征典/第113卷 > 《周礼》 > 《天官》

《疾医》“掌养万民之疾病。四时皆有疠疾：春时有痟首
疾，夏时有痒疥疾，秋时有疟寒疾，冬时有嗽上气疾。”

〈注〉疠，疾，气不和之疾。《五行传》曰：“大疠作见。”〈疏〉疠，谓疠疫。人君政教失所，则有五行相克，气叙不和，疠疫起，故云“气不和之疾。”〈订义〉史氏曰：“四时皆有疠气，人感之者谓之疠疾。”